
Latvijas Republika

Valmieras NOVADA pašvaldībaS IEPIRKUMA KOMISIJA
Nodokļu maksātāja reģistrācijas kods 90000043403, Lāčplēša iela 2, Valmiera, Valmieras novads, LV-4201

Tālrunis 64210686, e-pasts: iepirkumi@valmierasnovads.lv, www.valmierasnovads.lv

LĒMUMS

iepirkumā VNP 2026/042B
	2026. gada 28. aprīlī
	Nr. 49


Komisijas priekšsēdētājs                    

Raivis GRĪVIŅŠ

Komisijas priekšsēdētāja vietniece                   
Žanna DAŅILOVA
Komisijas locekļi




Ivo VIRSIS







Gints KONOŠONOKS








Zanda LAPSA








Marika PITURA

Komisijas sekretāre                            

Dace RUBENE
Iepirkumu organizē komisija, kas apstiprināta ar Valmieras novada pašvaldības domes 25.06.2025. lēmumu Nr.416 (protokols Nr.11, 5.§).
1. Pasūtītājs:

Valmieras novada pašvaldība
Lāčplēša iela 2, Valmiera, Valmieras novads, LV-4201
2. Iepirkuma identifikācijas Nr.: VNP 2026/042B
3. Iepirkuma priekšmets un tā īss apraksts:
Augsnes izvešana no Valmieras Industriālā parka teritorijas
4. Saņemtie piedāvājumi:
	Pretendents
	Piedāvājuma iesniegšanas datums un laiks
	Cena bez PVN EUR
	PVN EUR
	KOPĀ EUR

	Sabiedrība ar ierobežotu atbildību “ATR”
	20.04.2026. plkst. 11:07
	30 145,50
	6330,56
	36 476,06

	SIA “LIMBAŽU BŪVNIEKS”
	20.04.2026. plkst. 14:19
	40 498,50
	8504,69
	49003,19

	SIA TurTas
	21.04.2026. plkst. 00:24
	31 668,00
	6650,28
	38 318,28

	Sabiedrība ar ierobežotu atbildību “Sidlu Ceļi”
	16.04.2026. plkst. 08:55
	27 709,50
	5819,00
	33 528,50


Piedāvājuma izvēles kritērijs – zemākā cena.

Pretendentu iesniegtajos finanšu piedāvājumos aritmētiskās kļūdas nav konstatētas.
5. Piedāvājuma atbilstības izvērtējums:

1) Atzīt, ka sabiedrības ar ierobežotu atbildību “Sidlu Ceļi” piedāvājums atbilst iepirkuma nolikuma kvalifikācijas prasībām pretendentiem un iepirkuma nolikuma prasībām par piedāvājuma saturu un noformējumu.

2) Atzīt, ka sabiedrības ar ierobežotu atbildību “Sidlu Ceļi” piedāvājums atbilst iepirkuma nolikuma tehnisko specifikāciju prasībām.

6. Potenciālais uzvarētājs, kuram atbilstoši citām paziņojumā par plānoto līgumu un iepirkuma dokumentos noteiktajām prasībām un izraudzītajam piedāvājuma izvēles kritērijam (zemākā cena) būtu piešķiramas līguma slēgšanas tiesības, un kuram saskaņā ar iepirkuma VNP 2026/042B nolikuma 6.8. punktu iepirkuma komisija veic pārbaudi par Publisko iepirkumu likuma 9. panta astotajā daļā noteikto izslēgšanas gadījumu esamību:
	Pretendents
	Piedāvājuma iesniegšanas datums un laiks
	Cena bez PVN EUR
	PVN EUR
	KOPĀ EUR

	Sabiedrība ar ierobežotu atbildību “Sidlu Ceļi”
	16.04.2026. plkst. 08:55
	27 709,50
	5819,00
	33 528,50


7. Informācijas pārbaude saskaņā ar Publisko iepirkumu likuma 9. panta devīto daļu:

Saskaņā ar Publisko iepirkumu likuma 9. panta devīto daļu, iepirkuma komisija, veicot Publisko iepirkumu likuma 9. panta astotajā daļā minēto izslēgšanas nosacījumu pārbaudi pretendentam (Sabiedrība ar ierobežotu atbildību “Sidlu Ceļi”), kuram būtu piešķiramas iepirkuma līguma slēgšanas tiesības, konstatēja, ka:
1) Pretendentam, kā arī personām saskaņā ar Publisko iepirkumu likuma 42. panta otrās daļas 1. punktu un trešo daļu, par kurām Latvijas Republikas Iekšlietu ministrijas Informācijas centra Sodu reģistrā ir apkopotas ziņas par tiesību aktu pārkāpumiem vai aizliegumiem piedalīties valsts vai pašvaldības iepirkumos, nav konstatēti tādi tiesību aktu pārkāpumi, par kuriem pretendents būtu izslēdzams no dalības iepirkumā saskaņā ar Publisko iepirkumu likuma 42. panta otrās daļas 1. punktu (e-izziņas pievienotas iepirkuma lietai);
2) Pretendentam nav pasludināts maksātnespējas process, tas netiek likvidēts, un tam nav apturēta saimnieciskā darbība (e-izziņa pievienota iepirkuma lietai);
3) Pretendentam un Publisko iepirkumu likuma 42. panta trešā daļā minētajām personām piedāvājumu iesniegšanas termiņa pēdējā dienā (21.04.2026.) un dienā, kad pieņemts lēmums par iespējamu iepirkuma līguma slēgšanas tiesību piešķiršanu (28.04.2026.), nav konstatētas neizpildītas saistības nodokļu (tai skaitā valsts sociālās apdrošināšanas) jomā saskaņā ar likumu “Par nodokļiem un nodevām” (e-izziņas pievienotas iepirkuma lietai);
4) Pretendents nav ārzonā reģistrēta juridiska persona;
5) Iepirkuma dokumentu sagatavotājs, iepirkuma komisijas locekļi un iepirkuma komisijas sekretārs nav saistīti ar šī iepirkuma pretendentiem Publisko iepirkumu likuma  25. panta pirmās vai otrās daļas izpratnē, nav ieinteresēti neviena šī iepirkuma pretendenta izvēlē (e‑konkursu sistēmā ir pievienoti apliecinājumi).
8. Informācijas pārbaude saskaņā ar Starptautisko un Latvijas Republikas nacionālo sankciju likuma 11.1 panta pirmo daļu:

Starptautisko un Latvijas Republikas nacionālo sankciju likuma 11.1 panta pirmajā daļā minēto izslēgšanas nosacījumu neesamību iepirkuma komisija pārbauda (28.04.2026.) saskaņā ar minētā likuma 11.1 panta trešajā un ceturtajā daļā noteikto un šādā datubāzē: https://sankcijas.lursoft.lv/.

9. Lēmums par iepirkuma uzvarētāja noteikšanu:

(Komisijas balsojums: par - 5; pret - nav)

· Par iepirkuma “Augsnes izvešana no Valmieras Industriālā parka teritorijas”, identifikācijas Nr. VNP 2026/042B, uzvarētāju atzīt sabiedrību ar ierobežotu atbildību “Sidlu Ceļi”, reģistrācijas Nr. 44103093255, juridiskā adrese: “Kalnieši 22”, Pilāti, Valmieras pagasts, Valmieras novads, LV-4219, ar piedāvāto cenu 27 709,50 EUR bez PVN (kopā ar PVN – 33 528,50 EUR).

Par uzvarētāju noteiktā pretendenta (Sabiedrība ar ierobežotu atbildību “Sidlu Ceļi”) salīdzinošās priekšrocības:

Izvērtējot sabiedrības ar ierobežotu atbildību “Sidlu Ceļi” piedāvājumu, konstatēts, ka tas atbilst iepirkuma “Augsnes izvešana no Valmieras Industriālā parka teritorijas”, identifikācijas Nr. VNP 2026/042B, nolikumā noteiktajām kvalifikācijas un tehniskās specifikācijas prasībām, attiecīgi tā salīdzinošā priekšrocība ir piedāvātā zemākā cena.

Šis lēmums pieņemts atbilstoši Publisko iepirkumu likuma 9. panta un iepirkuma “Augsnes izvešana no Valmieras Industriālā parka teritorijas”, identifikācijas Nr. VNP 2026/042B, nolikuma nosacījumiem.

Šo lēmumu var pārsūdzēt Administratīvajā rajona tiesā Administratīvā procesa likumā noteiktajā kārtībā 1 (viena) mēneša laikā no lēmuma saņemšanas dienas.

